title: Rozhodnutie Rady z 12. júla 2005 ktorým sa vymenúvajú členovia poradného výboru Agentúry Euratom pre zásobovanie

text:
               20.7.2005

               SK

               Úradný vestník Európskej únie

               C 178/1

      ROZHODNUTIE RADY

   z 12. júla 2005
   ktorým sa vymenúvajú členovia poradného výboru Agentúry Euratom pre zásobovanie
   (2005/C 178/01)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 54 pododseky 2 a 3,
   so zreteľom na článok X štatútu Agentúry Euratom pre zásobovanie (1),
   so zreteľom na rozhodnutia Rady z 22. septembra 2003 a 13. decembra 2004, ktorými sa vymenúvajú členovia poradného výboru Agentúry Euratom pre zásobovanie (2),
   so zreteľom na stanovisko Komisie,
   keďže:

               1.

               Funkčné obdobie členov poradného výboru Agentúry Euratom pre zásobovanie sa skončilo 28. marca 2005.

               2.

               Je potrebné vymenovať členov výboru na obdobie od 29. marca 2005 do 28. marca 2007, berúc do úvahy kandidátov, ktorých navrhli vlády členských štátov,

         ROZHODLA TAKTO:
   Jediný článok
   Za členov poradného výboru Agentúry Euratom pre zásobovanie sú vymenovaní:

               Belgicko (3 miesta)

               Théo VAN RENTERGEM
               Gérard PAULUS
               Willy DE ROOVERE

               Česká republika (3 miesta)

               Miroslav ŠEDINA
               Zdeněk HUBÁČEK
               Vladimír HLAVINKA

               Dánsko (2 miesta) (3)

               Mads LUNDE

               Nemecko (6 miest)

               Walter SANDTNER
               Thomas LEHLE
               Joachim OHNEMUS
               Kurt SCHREIBER
               Klaus TÄGDER
               Gerhard HOTTENROTT

               Estónsko (1 miesto)

               Merle LUST

               Grécko (3 miesta)

               Theodore MATIKAS
               Ioannis G. KOLLAS
               Nicolas KATSAROS

               Španielsko (5 miest)

               Rafael MARQUEZ OSORIO
               José Manuel REDONDO
               Eduardo GONZALEZ
               Germán GARCIA-CALDERON
               Luis A. RICO URIOS

               Francúzsko (6 miest)

               Thierry ARNOLD
               Louis-François DURRET
               Marie-Claire GUYADER
               Caroline JORANT
               Jeanne MARCUCCI
               Jean-Luc SALANAVE

               Írsko (1 miesto)

               Thomas Patrick SHERIDAN

               Taliansko (6 miest)

               Paolo VENDITTI
               Raffaele DI SAPIA
               Giancarlo BOLOGNINI
               Angelo PAPA
               Roberto RANIERI
               Giuseppe SEDDA

               Cyprus (1 miesto)

               Panicos DEMETRIADES

               Lotyšsko (1 miesto)

               Andrejs SALMIŅŠ

               Litva (1 miesto)

               Donaldas JASULAITIS

               Maďarsko (3 miesta)

               Attila NAGY
               Ákos PETŐ
               Ágnes SZÉL

               Holandsko (3 miesta)

               Jan WIEMAN
               Klaas JOSEPH
               Marlies HOEDEMAKERS

               Rakúsko (2 miesta) (3)

               Johann-Klaus HOHENBERG

               Poľsko (5 miest)

               Stefan CHWASZCZEWSKI
               Katarzyna HINCZ
               Jacek Tadeusz KANIEWSKI
               Grzegorz KRZYSZTOSZEK
               Wladyslaw SIKORA

               Portugalsko (3 miesta) (3)

               António RAMALHO
               Luís José RODRIGUES DA COSTA

               Slovinsko (1 miesto)

               Ivo NOVAK

               Slovensko (2 miesta)

               Michal DURANKO
               Eduard ĎURČEK

               Fínsko (2 miesta)

               Ilkka MIKKOLA
               Riku Eino Juhani HUTTUNEN

               Švédsko (3 miesta)

               Sven NORDLÖF
               Ali ETEMAD
               Sven-Olov ERICSON

               Spojené kráľovstvo (6 miest) (3)

               Mark ELLIOTT
               John LUKE
               Simon MILLS
               Dorothy SEED
               Mike TRAVIS

      (1)  Ú. v. ES 27, 6.12.1958, s. 534/58. Štatút naposledy zmenený a doplnený rozhodnutím Rady 95/1/ES/Euratom/ESUO (Ú. v. ES L 1, 1.1.1995, s. 1).

      (2)  Ú. v. EÚ C 232, 27.9.2003, s. 1. Ú. v. EÚ C 98, 22.4.2005, s. 1.

      (3)  Jedno miesto je v súčasnosti neobsadené.


title: 2006/476/ES: Rozhodnutie Rady z  12. júna 2006 , ktorým sa mení a dopĺňa rozhodnutie 1999/70/ES, pokiaľ ide o externých audítorov Banque de France

text:
               11.7.2006

               SK

               Úradný vestník Európskej únie

               L 188/7

      ROZHODNUTIE RADY

   z 12. júna 2006,
   ktorým sa mení a dopĺňa rozhodnutie 1999/70/ES, pokiaľ ide o externých audítorov Banque de France
   (2006/476/ES)
   RADA EURÓPSKEJ ÚNIE,
   so zreteľom na Protokol o štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 27 ods. 1,
   so zreteľom na rozhodnutie Rady 1990/70/ES z 25. januára 1999 o externých audítoroch národných centrálnych bánk (1),
   so zreteľom na odporúčanie Európskej centrálnej banky ECB/2006/5 z 13. apríla 2006 Rade Európskej únie o externých audítoroch Banque de France (2),
   keďže:

               (1)

               Podľa článku 27 ods. 1 protokolu o štatúte Európskeho systému centrálnych bánk a Európskej centrálnej banky (ďalej len „ECB“), účty ECB a národných centrálnych bánk Eurosystému overujú nezávislí externí audítori, ktorých odporúča Rada guvernérov ECB a schvaľuje Rada Európskej únie.

               (2)

               Podľa článku L.142-6 francúzskeho menového a finančného zákonníka vymenováva Generálna rada Banque de France dvoch audítorov poverených vykonávať audit účtov Banque de France. Podľa článku L.823-1 francúzskeho obchodného zákonníka sa vymenováva zástupca audítora, ktorý nahrádza úradujúcich audítorov v prípade ich odmietnutia, nemožnosti vykonávať funkciu, odstúpenia alebo smrti.

               (3)

               Mandáty súčasných externých audítorov Banque de France sa skončia po vykonaní auditu za finančný rok 2005. Preto je nevyhnutné vymenovať externých audítorov od finančného roku 2006.

               (4)

               Banque de France vybrala spoločnosti Deloitte & Associés a Mazars & Guerard za svojich externých audítorov a spoločnosť KPMG S.A. za svojho zástupcu audítora na finančné roky 2006 až 2011 v súlade so svojimi pravidlami verejného obstarávania a ECB je toho názoru, že títo audítori spĺňajú požiadavky nevyhnutné na vymenovanie.

               (5)

               ECB je toho názoru, že externí audítori vybraní Banque de France spĺňajú požiadavky nevyhnutné na vymenovanie, a preto Rada guvernérov ECB odporučila vymenovanie spoločností Deloitte & Associés a Mazars & Guerard za externých audítorov a KPMG S.A za zástupcu audítora na finančné roky 2006 až 2011.

               (6)

               Je preto vhodné postupovať podľa odporúčaní Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES,

         ROZHODLA TAKTO:
   Článok 1
   Článok 1 ods. 4 rozhodnutia 1999/70/ES sa nahrádza takto:

      „4.   Týmto sa schvaľujú spoločne Deloitte & Associés a Mazars & Guerard za externých audítorov Banque de France na finančné roky 2006 až 2011.
      KPMG S.A. sa týmto schvaľuje za zástupcu audítora Banque de France na finančné roky 2006 až 2011.“

   Článok 2
   Toto rozhodnutie sa oznámi Európskej centrálnej banke.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 12. júna 2006

            Za Radu

            predsedníčka

         U. PLASSNIK

      (1)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2006/212/ES (Ú. v. EÚ L 79, 16.3.2006, s. 25).

      (2)  Ú. v. EÚ C 98, 26.4.2006, s. 25.


title: 2014/953/EU: Rozhodnutie Rady zo 4. decembra 2014 o podpise v mene Európskej únie a predbežnom vykonávaní Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy

text:
               30.12.2014

               SK

               Úradný vestník Európskej únie

               L 370/1

         ROZHODNUTIE RADY
   zo 4. decembra 2014
   o podpise v mene Európskej únie a predbežnom vykonávaní Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy

      (2014/953/EU)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Dňa 15. novembra 2013 Rada poverila Komisiu začať rokovania v mene Únie a Európskeho spoločenstva pre atómovú energiu so Švajčiarskou konfederáciou s cieľom uzavrieť všeobecnú dohodu o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu (2014 – 2020) a k výskumnému a vzdelávaciemu programu Európskeho spoločenstva pre atómovú energiu (2014 – 2018), ktorý prispieva k rámcovému programu Horizont 2020 a ktorou sa riadi účasť Švajčiarskej konfederácie na činnostiach projektu ITER v rokoch 2014 – 2020.

               (2)

               Tieto rokovania boli úspešne ukončené a Dohoda o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k rámcovému programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy (ďalej len „dohoda“) by sa mala podpísať a do ukončenia postupov potrebných na jej uzavretie by sa mala predbežne vykonávať.

               (3)

               Uzavretie dohody podlieha osobitnému postupu, pokiaľ ide o otázky patriace do rozsahu pôsobnosti Zmluvy o založení Európskeho spoločenstva pre atómovú energiu.

               (4)

               S cieľom zaobchádzať so švajčiarskymi právnickými osobami ako subjektmi z pridruženej krajiny, pokiaľ ide o opatrenia v rámci programu Horizont 2020, ktorých termín vyprší v poslednom štvrťroku 2014, a najmä o výzvy v rámci osobitného cieľa s názvom šírenie excelentnosti a rozširovanie účasti, by sa dohoda mala predbežne vykonávať s retroaktívnym účinkom od 15. septembra 2014,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020 a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy, s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa až do ukončenia postupov potrebných na jej uzavretie predbežne vykonáva od 15. septembra 2014 v súlade s jej článkom 15.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 4. decembra 2014

            Za Radu

            predseda

         S. GOZI


title: Rozhodnutie Rady z 26. júna 2001 o prístupe Európskeho spoločenstva k Predpisu Európskej hospodárskej komisie Organizácie Spojených národov č. 106 týkajúcemu sa schválenia pneumatík na poľnohospodárske vozidlá a ich prípojné vozidlá

text:
Dôležité právne oznámenie

|

32001D0508

Úradný vestník L 183 , 06/07/2001 S. 0036 - 0036

		Rozhodnutie Radyz 26. júna 2001o prístupe Európskeho spoločenstva k Predpisu Európskej hospodárskej komisie Organizácie Spojených národov č. 106 týkajúcemu sa schválenia pneumatík na poľnohospodárske vozidlá a ich prípojné vozidlá(2001/508/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva,so zreteľom na rozhodnutie rady 97/836/ES z 27. novembra 1997 o prístupe Európskeho spoločenstva k Dohode Európskej hospodárskej komisie Organizácie spojených národov týkajúcej sa prijatia jednotných technických predpisov na kolesové vozidlá, vybavenie a časti, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 ods. 3 a druhú odrážku článku 4 ods. 2,so zreteľom na návrh Komisie [2],so zreteľom na stanovisko Európskeho parlamentu [3],keďže:(1) štandardizované požiadavky Predpisu Európskej hospodárskej komisie Organizácie spojených národov č. 106 týkajúceho sa schválenia pneumatík na poľnohospodárske vozidlá a ich prípojné vozidlá sú určené na odstránenie technických prekážok obchodu s motorovými vozidlami medzi zmluvnými stranami, pokiaľ ide o pneumatiky a zaručujú vysokú úroveň bezpečnosti a ochrany životného prostredia;(2) predpis č. 106 bol oznámený zmluvným stranám a nadobudol platnosť pre všetky zmluvné strany, ktoré neoznámili svoj nesúhlas k dátumu alebo k dátumom v ňom stanoveným ako predpis pripojený k revidovanej dohode z roku 1958;(3) predpis č. 106 by sa mal začleniť do schvaľovacieho systému na poľnohospodárske a lesné traktory a mal by takto doplniť v súčasnosti platnú legislatívu spoločenstva,ROZHODLA TAKTO:Jediný článokEurópske spoločenstvo pristupuje k Predpisu Európskej hospodárskej komisie organizácie spojených národov č. 106 týkajúcemu sa schválenia pneumatík na poľnohospodárske vozidlá a ich prípojné vozidlá.Text predpisu je priložený k tomuto rozhodnutiu [4].V Luxemburgu 26. júna 2001Za RadupredsedaT. Östros[1] Ú. v. ES L 346, 17. 12. 1997, s. 78.[2] Ú. v. ES C 274 E, 26. 9. 2000, s. 34.[3] Stanovisko z 15. mája 2001 (ešte nezverejnené v úradnom vestníku).[4] Tento predpis sa uverejní v budúcom úradnom vestníku.--------------------------------------------------


title: Rozhodnutie Rady (EÚ) 2016/455 z 22. marca 2016 o poverení začať v rámci Dohovoru Organizácie Spojených národov o morskom práve rokovania v mene Európskej únie o prvkoch návrhu znenia právne záväzného medzinárodného nástroja na ochranu a udržateľné využívanie morskej biodiverzity v oblastiach mimo jurisdikcie jednotlivých štátov

text:
               30.3.2016

               SK

               Úradný vestník Európskej únie

               L 79/32

         ROZHODNUTIE RADY (EÚ) 2016/455
   z 22. marca 2016
   o poverení začať v rámci Dohovoru Organizácie Spojených národov o morskom práve rokovania v mene Európskej únie o prvkoch návrhu znenia právne záväzného medzinárodného nástroja na ochranu a udržateľné využívanie morskej biodiverzity v oblastiach mimo jurisdikcie jednotlivých štátov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 3 a 4,
   so zreteľom na odporúčanie Európskej komisie,
   keďže:

               (1)

               Únia formálne uzavrela Dohovor Organizácie Spojených národov o morskom práve (UNCLOS) rozhodnutím Rady 98/392/ES (1) pokiaľ ide o veci, ktoré sa riadia dohovorom UNCLOS a v súvislosti s ktorými preniesli členské štáty právomoc na Úniu, pričom Únia je jedinou medzinárodnou organizáciou, ktorá je zmluvnou stranou tohto dohovoru v zmysle článku 305 ods. 1 písm. f) dohovoru UNCLOS a článku 1 prílohy IX k dohovoru UNCLOS.

               (2)

               Ako zmluvná strana dohovoru UNCLOS sa Únia popri svojich členských štátoch zúčastňuje na zasadnutí osobitnej otvorenej neformálnej pracovnej skupiny OSN (ďalej len „pracovná skupina“), ktorá skúma otázky týkajúce sa ochrany a udržateľného využívania morskej biologickej diverzity mimo oblastí jurisdikcie jednotlivých štátov. Na doteraz poslednom zasadnutí pracovnej skupiny sa odporučilo, aby sa v rámci dohovoru UNCLOS vypracoval právne záväzný medzinárodný nástroj na ochranu a udržateľné využívanie morskej biodiverzity v oblastiach mimo jurisdikcie jednotlivých štátov (ďalej len „nástroj“).

               (3)

               V nadväznosti na odporúčania, ktoré prijala pracovná skupina 23. januára 2015, Valné zhromaždenie OSN prijalo 19. júna 2015 rezolúciu 69/292, ktorou sa pred konaním medzivládnej konferencie zriaďuje prípravný výbor otvorený pre všetky členské štáty OSN, členov špecializovaných agentúr a zmluvné strany dohovoru UNCLOS, s cieľom vypracovať pre Valné zhromaždenie OSN zásadné odporúčania k prvkom návrhu tohto nástroja. Prípravný výbor začne svoju činnosť v roku 2016 a do konca roka 2017 predloží správu o dosiahnutom pokroku Valnému zhromaždeniu, ktoré rozhodne o zvolaní a dátume začiatku medzivládnej konferencie, na ktorej sa preskúmajú odporúčania prípravného výboru týkajúce sa prípravy znenia právne záväzného medzinárodného nástroja v rámci UNCLOS a jeho prvkov.

               (4)

               Únia a jej členské štáty sú zmluvnými stranami dohovoru UNCLOS. Únia by sa spolu so svojimi členskými štátmi mala zúčastniť na rokovaniach o prvkoch návrhu nástroja, ktorý vypracuje prípravný výbor. Účastnícke práva Únie, pokiaľ ide o zasadnutie tohto výboru, sa stanovujú v ods. 1 písm. j) rezolúcie 69/292.

               (5)

               Na toto rozhodnutie o začatí rokovaní a jeho smerníc na rokovania môže neskôr nadväzovať ďalšie rozhodnutie so smernicami na rokovania v súvislosti s účasťou na medzivládnych konferenciách.

               (6)

               Rokovania sa môžu týkať otázok, ktoré patria do oblasti právomoci Únie, ako aj do oblasti právomoci členských štátov,

         PRIJALA TOTO ROZHODNUTIE:
   Článok 1
   Komisia sa týmto poveruje viesť na zasadnutiach prípravného výboru OSN zriadeného rezolúciou Valného zhromaždenia OSN 69/292 rokovania v mene Únie o otázkach patriacich do právomoci Únie a v súvislosti s ktorými prijala Únia pravidlá, o prvkoch návrhu znenia právne záväzného medzinárodného nástroja na ochranu a udržateľné využívanie morskej biodiverzity v oblastiach mimo jurisdikcie jednotlivých štátov v rámci Dohovoru OSN o morskom práve.
   Článok 2
   Komisia vedie rokovania v mene Únie o otázkach patriacich do právomoci Únie, v súvislosti s ktorými prijala Únia pravidlá, v súlade s pripojenými smernicami na rokovania uvedenými v dodatku k tomuto rozhodnutiu. Smernice na rokovania nemožno chápať tak, že akýmkoľvek spôsobom zasahujú do právomocí Únie a členských štátov.
   Článok 3
   Komisia vedie tieto rokovania po porade s osobitným výborom, ktorý sa týmto ustanovuje. Osobitný výbor sa nazýva pracovná skupina pre morské právo (COMAR).
   Článok 4
   Pokiaľ predmet úpravy dohody patrí do právomoci Únie aj jej členských štátov, Komisia a členské štáty by mali počas rokovacieho procesu úzko spolupracovať v záujme dosiahnutia jednoty pri medzinárodnom zastupovaní Únie a jej členských štátov.
   Článok 5
   Toto rozhodnutie je určené Komisii.

      V Bruseli 22. marca 2016

            Za Radu

            predseda

         A.G. KOENDERS

      (1)  Rozhodnutie Rady 98/392/ES z 23. marca 1998 o uzatvorení Dohovoru Organizácie Spojených národov z 10. decembra 1982 o morskom práve a Dohody z 28. júla 1994 o vykonávaní jeho časti XI Európskym spoločenstvom (Ú. v. ES L 179, 23.6.1998, s. 1).


title: Rozhodnutie Rady (SZBP) 2015/143 z 29. januára 2015 , ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine

text:
                  30.1.2015

                  SK

                  Úradný vestník Európskej únie

                  L 24/16

         ROZHODNUTIE RADY (SZBP) 2015/143
         z 29. januára 2015,
         ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na rozhodnutie Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (1),
         keďže:

                     (1)

                     Rada 5. marca 2014 prijala rozhodnutie 2014/119/SZBP.

                     (2)

                     Je potrebné objasniť určujúce kritériá pre zmrazenie finančných prostriedkov osôb zodpovedných za spreneveru ukrajinských štátnych finančných prostriedkov.

                     (3)

                     Rozhodnutie 2014/119/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Článok 1 ods. 1 rozhodnutia 2014/119/SZBP sa nahrádza takto:

                  „1.   Zmrazujú sa všetky finančné prostriedky a hospodárske zdroje, ktoré patria osobám identifikovaným ako osoby zodpovedné za spreneveru ukrajinských štátnych finančných prostriedkov a osoby zodpovedné za porušovanie ľudských práv na Ukrajine, a fyzickým alebo právnickým osobám, subjektom alebo orgánom, ktoré sú s nimi spriaznené, uvedeným v prílohe, ako aj všetky finančné prostriedky a hospodárske zdroje, ktoré sú vo vlastníctve takýchto osôb, subjektov alebo orgánov, v ich držbe alebo pod ich kontrolou.
                  Na účely tohto rozhodnutia patria medzi osoby identifikované ako osoby zodpovedné za spreneveru ukrajinských štátnych finančných prostriedkov osoby, proti ktorým vedú ukrajinské orgány vyšetrovanie z dôvodu:

                              a)

                              sprenevery ukrajinských verejných finančných prostriedkov alebo aktív alebo spolupáchateľstva pri takejto sprenevere, alebo

                              b)

                              zneužívania právomoci verejného činiteľa s cieľom získať pre seba alebo tretiu stranu neoprávnenú výhodu a tým spôsobiť škodu, pokiaľ ide o ukrajinské verejné finančné prostriedky alebo aktíva, alebo spolupáchateľstva pri takomto zneužívaní.“

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 29. januára 2015

                  Za Radu

                  predsedníčka

               F. MOGHERINI

            (1)  Ú. v. EÚ L 66, 6.3.2014, s. 26.


title: Rozhodnutie Rady (EÚ) 2016/1233 z 26. júla 2016, ktorým sa vymenúva jeden člen a jeden náhradník Výboru regiónov navrhnutí Cyperskou republikou

text:
               28.7.2016

               SK

               Úradný vestník Európskej únie

               L 202/41

         ROZHODNUTIE RADY (EÚ) 2016/1233
   z 26. júla 2016,
   ktorým sa vymenúva jeden člen a jeden náhradník Výboru regiónov navrhnutí Cyperskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh cyperskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Georgiosa GEORGIOUA sa uvoľnilo jedno miesto člena Výboru regiónov.

               (3)

               V dôsledku vymenovania pána Kyriakosa CHATZITTOFISA za člena Výboru regiónov sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za člena:

                           —

                           pán Kyriakos CHATZITTOFIS, Mayor of Agios Athanasios,

                     a

               b)

               za náhradníka:

                           —

                           pán Stavros YEROLATSITES, Municipal Councilor, Strovolos Municipality.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 26. júla 2016

            Za Radu

            predseda

         M. LAJČÁK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2008/604/ES: Rozhodnutie Komisie z  22. júla 2008 o vymenovaní členov Skupiny expertov pre boj proti obchodovaniu s ľuďmi

text:
               23.7.2008

               SK

               Úradný vestník Európskej únie

               L 194/12

      ROZHODNUTIE KOMISIE

   z 22. júla 2008
   o vymenovaní členov Skupiny expertov pre boj proti obchodovaniu s ľuďmi
   (2008/604/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2007/675/ES zo 17. októbra 2007, ktorým sa zriaďuje Skupina expertov pre boj proti obchodovaniu s ľuďmi (1), a najmä na jeho článok 3,
   keďže:

               (1)

               Skupina expertov by sa mala skladať z 21 členov.

               (2)

               Členovia skupiny by mali byť menovaní z radov expertov s odbornými znalosťami a skúsenosťami v boji proti obchodovaniu s ľuďmi vrátane obchodovania s ľuďmi v pracovnom procese.

               (3)

               Komisia by mala na návrh členských štátov menovať najviac 11 členov vybraných zo správnych orgánov členských štátov.

               (4)

               Komisia by mala spomedzi tých, ktorí reagovali na výzvu na podanie žiadosti o členstvo, vymenovať najviac päť členov z medzivládnych, medzinárodných a mimovládnych organizácií pôsobiacich na európskej úrovni, najviac štyroch členov vybraných zo sociálnych partnerov a zamestnávateľských združení pôsobiacich na európskej úrovni a najviac dvoch členov vybraných z jednotlivcov so skúsenosťami získanými z akademického výskumu.

               (5)

               Komisia dňa 19.1.2008 (2) uverejnila výzvu na podávanie prihlášok s cieľom zostaviť zoznam kandidátov, z ktorých sa vytvorí expertná skupina.

               (6)

               Komisia uskutočnila výberové konanie na základe prijatých prihlášok. Komisia pri hodnotení prihlášok zohľadnila kritériá uvedené vo výzve na podávanie prihlášok, a najmä v jej bode 2.

               (7)

               Odporúča sa aby boli do skupiny expertov zahrnutí štyria dodatoční členovia z medzivládnych, medzinárodných a mimovládnych organizácií pôsobiacich na európskej úrovni, aby sa tak kompenzoval nedostatok prihlášok, ktoré Komisia prijala od sociálnych partnerov a zamestnávateľských združení pôsobiacich na európskej úrovni a aby sa zabezpečilo vyrovnané tematické a geografické zastúpenie a dodržal pôvodne plánovaný počet 21 členov.

               (8)

               Jeden člen skupiny bol menovaný Europolom,

         PRIJALA TOTO ROZHODNUTIE:
   Článok 1
   Rozhodnutie Komisie 2007/675/ES sa mení a dopĺňa takto:
   V článku 3 odseku 2 sa písmeno b) nahrádza takto:

               „b)

               z medzivládnych, medzinárodných a mimovládnych organizácií pôsobiacich na európskej úrovni, s riadne doloženými odbornými znalosťami a skúsenosťami v oblasti obchodovania s ľuďmi (najviac deväť členov)“.

         Článok 2
   Komisia vymenúva týchto členov Skupiny expertov pre boj proti obchodovaniu s ľuďmi:

               1.

               Členovia vymenovaní podľa článku 3 ods. 2 písm. a) rozhodnutia Komisie 2007/675/ES:

                           pán Jan AUSTAD

                           pán Sandi ČURIN

                           pani Rita THEODOROU SUPERMAN

                           pán Luís GOUVEIA

                           pani Jelena KAMINSKA

                           pán Glynn RANKIN

                           pani Bärbel Heide UHL

                           pán Floris VAN DIJK

                           pani Kajsa WAHLBERG

               2.

               Členovia vymenovaní podľa článku 3 ods. 2 písm. b) rozhodnutia Komisie 2007/675/ES, zmenenom a doplnenom týmto rozhodnutím:

                           pani Antonia BALKANSKA LAVINE

                           pani Stana BUCHOWSKA

                           pán Marco BUFO

                           pani Muireann O BRIAIN

                           pán Martijn PLUIM

                           pani Evelyn PROBST

                           pani Klara SKRIVANKOVA

                           pani Patsy SÖRENSEN

                           pani Liliana SORRENTINO

               3.

               Členovia vymenovaní podľa článku 3 ods. 2 písm. e) rozhodnutia Komisie 2007/675/ES:

                           pán Ryszard PIOTROWICZ

                           pani Georgina VAZ CABRAL

         Článok 3
   Komisia berie na vedomie menovanie pána Steva HARVEY-a Europolom za člena skupiny expertov pre boj proti obchodovaniu s ľuďmi podľa článku 3 ods. 2 písm. d) a ods. 3 rozhodnutia Komisie (2007/675/ES).
   Článok 4
   Členovia Skupiny expertov sú vymenovaní na základe osobnej spôsobilosti na obdobie troch rokov s možnosťou predĺženia.
   Článok 5
   Po výberovom konaní budú uchádzači, ktorí sa pokladajú za vhodných pre členstvo v skupine, ale neboli menovaní za členov skupiny expertov, uvedení s ich súhlasom na rezervnom zozname.
   Článok 6
   Mená vymenovaných členov budú uverejnené v Úradnom vestníku Európskej únie.
   Článok 7
   Rozhodnutie nadobúda účinnosť dňom nasledujúcim po jeho prijatí.

      V Bruseli 22. júla 2008

            Za Komisiu

         Jacques BARROT

            podpredseda

      (1)  Ú. v. EÚ L 277, 20.10.2007, s. 29.

      (2)  Ú. v. EÚ C 14, 19.1.2008, s. 27.


title: 2013/554/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2011

text:
               16.11.2013

               SK

               Úradný vestník Európskej únie

               L 308/161

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2011
   (2013/554/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0068/2013),

               1.

               udeľuje riaditeľovi Agentúry pre spoluprácu regulačných orgánov v oblasti energetiky absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 211, 14.8.2009, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry pre spoluprácu regulačných orgánov v oblasti energetiky za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0068/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Agentúry spoluprácu regulačných orgánov v oblasti energetiky (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže agentúra sa 1. februára 2011 presťahovala z Bruselu do svojho sídla v Ľubľane (Slovinsko), 3. marca 2011 oficiálne začala svoju činnosť a 8. marca 2011 dosiahla finančnú autonómiu;

                  C.

                  keďže celkový rozpočet agentúry na rok 2011 EUR bol 4 792 345 EUR; keďže príspevok Únie do rozpočtu agentúry na rok 2011 predstavoval 4 362 607,98 EUR (6),

         Rozpočtové a finančné hospodárenie

                  1.

                  pripomína, že počiatočný príspevok Únie na rok 2011 predstavoval 4 362 607,98 EUR; konštatuje, že to bol prvý rok, kedy bola agentúra finančne autonómna;

                  2.

                  na základe účtovnej závierky konštatuje, že pôvodný rozpočet agentúry na rok 2011 EUR bol 5 119 000 EUR (vrátane príspevku Európskeho združenia voľného obchodu vo výške 119 000 EUR);

                  3.

                  na základe účtovnej závierky konštatuje, že miera viazanosti rozpočtových prostriedkov dosiahla 67 %, pričom platby dosiahli úroveň 74 % celkových spravovaných rozpočtových prostriedkov;

         Prenesené rozpočtové prostriedky

                  4.

                  so znepokojením berie na vedomie pripomienku Dvora audítorov, že vysoký objem nevyužitých a prenesených rozpočtových prostriedkov, ako aj nízka miera platieb poukazujú na nedostatky v plánovaní a plnení rozpočtu a sú v rozpore so zásadou ročnej platnosti rozpočtu;

                  5.

                  akceptuje vysvetlenie agentúry, že počas svojho prvého roka fungovania musela prijať väčšinu svojich zamestnancov, čo vyústilo do oneskoreného obsadenia otvorených pracovných pozícií, čo malo významný vplyv na mieru plnenia rozpočtu agentúry, ako aj odhady potrieb v oblasti verejného obstarávania, čo viedlo k sústredeniu postupov verejného obstarávania na koniec roka; rozumie, že to následne spôsobilo vysokú úroveň prenesených rozpočtových prostriedkov na plnenie podpísaných právnych a rozpočtových záväzkov;

                  6.

                  berie na vedomie vyhlásenie agentúry, že teraz je oveľa lepšie pripravená vykonávať pridelené úlohy a plniť príslušný rozpočet, a žiada ju, aby ďalej sledovala túto otázku a informovala o nej orgán udeľujúci absolutórium;

         Neoprávnené platby

                  7.

                  so znepokojením konštatuje, že v roku 2011 agentúra zaplatila diéty vo výške 10 839 EUR vyslaným expertom, ktorí boli štátnymi príslušníkmi štátu, v ktorom agentúra sídli, a že tieto platby boli v rozpore s pravidlami pre vysielanie národných expertov, ktoré prijala správna rada agentúry a v ktorých sa stanovuje uhrádzanie takýchto diét len dočasným zamestnancom, ktorí nie sú štátnymi príslušníkmi členského štátu, v ktorom sú zamestnaní;

                  8.

                  konštatuje, že agentúra už zastavila vyplácanie príspevkov v takýchto prípadoch; napriek tomu vzhľadom na neoprávnenosť týchto platieb žiada agentúru, aby ďalej sledovala túto otázku, preskúmala možnosti vymoženia neoprávnene vyplatených diét a informovala o tom orgán udeľujúci absolutórium;

         Postupy prijímania zamestnancov

                  9.

                  berie na vedomie pripomienku Dvora audítorov, že existuje priestor na zlepšenie transparentnosti postupov prijímania zamestnancov; žiada agentúru, aby ďalej sledovala túto otázku a informovala orgán udeľujúci absolutórium o prijatých opatreniach; domnieva sa, že niektoré z ustanovení služobného poriadku môžu predstavovať značnú administratívnu záťaž; nabáda preto Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  10.

                  zdôrazňuje, že hoci sa prijímanie stálych zamestnancov už ukončilo, agentúra nemá k dispozícii dostatočný počet vyslaných národných expertov, a že pretrvávajú pochybnosti o odbornej spôsobilosti niektorých zamestnancov, čo môže vyvolávať neistotu v súvislosti s prácou agentúry; žiada agentúru, aby sa naďalej zaoberala touto otázkou a informovala orgán udeľujúci absolutórium o prijatých opatreniach;

                  11.

                  naliehavo vyzýva agentúru, aby zlepšila svoju spoluprácu s vnútroštátnymi regulačnými orgánmi, najmä s cieľom zabezpečiť, aby jej práca bola organizovaná podľa efektívnych zásad, a aby si zriadila stále sídlo, čo umožní agentúre i vnútroštátnym regulačným orgánom dosiahnuť značné úspory a vyriešiť začínajúce problémy s dopravou a obmedzenými zdrojmi;

                  12.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 1.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 211, 14.8.2009, s. 1.

         (5)  Ú. v. ES L 357, 31.12.2002, s. 72.

         (6)  Výročná správa o činnosti ACER za rok 2011, s. 85 – 91.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2006/464/ES: Rozhodnutie Komisie z  27. júna 2006  o predbežných núdzových opatreniach s cieľom predísť zavlečeniu organizmu  Dryocosmus kuriphilus  Yasumatsu do Spoločenstva a jeho rozšíreniu v rámci Spoločenstva  [oznámené pod číslom K(2006) 2881]

text:
               5.7.2006

               SK

               Úradný vestník Európskej únie

               L 183/29

         ROZHODNUTIE KOMISIE
   z 27. júna 2006
   o predbežných núdzových opatreniach s cieľom predísť zavlečeniu organizmu Dryocosmus kuriphilus Yasumatsu do Spoločenstva a jeho rozšíreniu v rámci Spoločenstva
   [oznámené pod číslom K(2006) 2881]
   (2006/464/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 tretiu vetu,
   keďže:

               (1)

               Podľa smernice 2000/29/ES, ak členský štát usúdi, že existuje nebezpečenstvo zavlečenia škodlivého organizmu, ktorý nie je uvedený v prílohe I alebo prílohe II k uvedenej smernici, na jeho územie alebo jeho rozšírenia v rámci neho, môže dočasne prijať akékoľvek dodatočné opatrenia potrebné na svoju ochranu pred týmto nebezpečenstvom.

               (2)

               V dôsledku prítomnosti organizmu Dryocosmus kuriphilus Yasumatsu v Číne, Kórei, Japonsku, USA a na obmedzenom území Spoločenstva Francúzsko 14. marca 2005 informovalo ostatné členské štáty a Komisiu, že 16. februára 2005 prijalo úradné opatrenia na ochranu svojho územia pred nebezpečenstvom zavlečenia tohto organizmu.

               (3)

               Slovinsko 29. júna 2005 informovalo členské štáty a Komisiu, že z dôvodu výskytu toho istého organizmu na jeho území prijalo 24. júna 2005 dodatočné opatrenia na predchádzanie ďalšiemu zavlečeniu tohto organizmu na jeho územie a jeho rozšíreniu v rámci neho.

               (4)

                  Dryocosmus kuriphilus Yasumatsu nie je uvedený v prílohe I alebo II k smernici 2000/29/ES. Správa o analýze rizika škodcu založená na obmedzených dostupných vedeckých informáciách preukázala, že môže byť jedným z najvýznamnejších škodcov gaštana (Castanea Mill.). Výrazne by mohol znížiť produkciu gaštanov a ich kvalitu a existujú dôkazy, že by dokonca mohol zničiť stromy. Gaštany sa často pestujú na menej úrodnej pôde kopcov alebo hôr. Škody spôsobené rozšírením tohto hmyzu by mohli zastaviť produkciu gaštanov určených na ľudskú spotrebu v takýchto oblastiach a tým viesť k ich hospodárskej a environmentálnej degradácii.

               (5)

               Je preto potrebné prijať predbežné opatrenia proti zavlečeniu uvedeného škodlivého organizmu do Spoločenstva a jeho rozšíreniu v rámci neho.

               (6)

               Opatrenia ustanovené v tomto rozhodnutí by sa mali uplatňovať na zavlečenie alebo rozširovanie uvedeného organizmu, pestovanie a premiestňovanie rastlín gaštana Castanea v rámci Spoločenstva, kontrolu tohto organizmu a prieskum prítomnosti alebo trvalej neprítomnosti uvedeného škodlivého organizmu v členských štátoch.

               (7)

               Je vhodné, aby sa výsledky uvedených opatrení v rokoch 2006, 2007 a 2008 pravidelne hodnotili, najmä na základe informácií, ktoré majú poskytnúť členské štáty. Možné následné opatrenia budú posúdené vzhľadom na výsledky tohto hodnotenia.

               (8)

               Členské štáty by mali v prípade potreby upraviť svoje právne predpisy na účely dosiahnutia súladu s týmto rozhodnutím.

               (9)

               Výsledky týchto opatrení by sa mali preskúmať do 1. februára 2008.

               (10)

               Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,

         PRIJALA TOTO ROZHODNUTIE:
   Článok 1
   Vymedzenie pojmu
   V tomto rozhodnutí „rastliny“ znamenajú rastliny alebo časti rastlín rodu Castanea Mill., určené na sadenie, okrem plodov a semien.
   Článok 2
   Opatrenia proti Dryocosmus kuriphilus Yasumatsu
   Zavlečenie organizmu Dryocosmus kuriphilus Yasumatsu, ďalej len „organizmus“, do Spoločenstva a jeho rozširovanie v rámci neho sa zakazuje.
   Článok 3
   Dovoz rastlín
   Rastliny sa môžu do Spoločenstva zaviesť iba v prípade, že:

               a)

               sú v súlade s opatreniami stanovenými v bode 1 prílohy I a

               b)

               v súlade s článkom 13 ods. 1 písm. a) smernice 2000/29/ES sa pri vstupe do Spoločenstva podrobia inšpekcii s cieľom odhaliť prítomnosť daného organizmu a zistí sa, že sú bez výskytu tohto škodlivého organizmu.

         Článok 4
   Premiestňovanie rastlín v rámci Spoločenstva
   Bez toho, aby boli dotknuté ustanovenia článku 5 ods. 3 písm. a) a prílohy II časť II, rastliny s pôvodom v Spoločenstve alebo dovezené do Spoločenstva podľa článku 3 tohto rozhodnutia sa môžu premiestňovať iba z miesta ich pestovania v Spoločenstve, vrátane, ak je to vhodné, záhradných centier, v prípade, že spĺňajú podmienky stanovené v bode 2 prílohy I.
   Článok 5
   Prieskumy a oznamovanie
   1.   Členské štáty každoročne uskutočnia úradné prieskumy na zistenie prítomnosti daného organizmu alebo dôkazov zamorenia svojho územia daným organizmom.
   Bez toho, aby bol dotknutý článok 16 ods. 2 smernice 2000/29/ES sa výsledky týchto prieskumov oznámia Komisii a iným členským štátom každoročne do 31. decembra.
   2.   Príslušným úradným orgánom sa bezodkladne oznámi každé podozrenie na výskyt alebo potvrdenú prítomnosť daného organizmu.

               3.

                           a)

                           Členské štáty môžu požadovať, aby premiestňovanie rastlín na ich územie a v rámci neho podliehalo systému vysledovateľnosti, ktorý môže zahŕňať vyhlásenie o premiestnení určené príslušným úradným orgánom osobou zodpovednou za premiestnenie.

                           b)

                           Členské štáty môžu požadovať, aby osoby zodpovedné za výsadbu predložili príslušným úradným orgánom vyhlásenie o výsadbe.

         Článok 6
   Zriadenie vymedzených zón
   Ak výsledky prieskumov uvedených v článku 5.1 alebo oznámenie uvedené v článku 5.2 potvrdia prítomnosť daného organizmu v určitej oblasti, alebo ak existujú dôkazy o výskyte tohto organizmu získané inými spôsobmi, členské štáty určia vymedzené zóny a prijmú úradné opatrenia ako je stanovené v bodoch I a II prílohy II.
   Článok 7
   Súlad
   Členské štáty v prípade potreby zmenia a doplnia opatrenia, ktoré prijali na svoju ochranu proti zavlečeniu a rozšíreniu daného organizmu takým spôsobom, aby boli tieto opatrenia v súlade s týmto rozhodnutím a bezodkladne o nich informujú Komisiu.
   Článok 8
   Preskúmanie
   Toto rozhodnutie sa preskúma najneskôr do 1. februára 2008.
   Článok 9
   Adresáti
   Toto rozhodnutie je určené členským štátom.

      V Bruseli 27. júna 2006

            Za Komisiu

         Markos KYPRIANOU

            člen Komisie

      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2006/35/ES (Ú. v. EÚ L 88, 25.3.2006, s. 9).

      PRÍLOHA I
      OPATRENIA UVEDENÉ V ČLÁNKOCH 3 A 4 TOHTO ROZHODNUTIA
      1.   Opatrenia (Osvedčenia)
      Bez toho, aby bol dotknutý článok 5 ods. 3 písm. a) tohto rozhodnutia a príloha III časť A ods. 2 a príloha IV časť A oddiel I body 11.1, 11.2, 33 a 36.1, 39 a 40 k smernici 2000/29/ES, k rastlinám s pôvodom v tretích krajinách je priložené osvedčenie ako je uvedené v článku 13 ods. 1 smernice 2000/29/ES, v ktorom sa v kolónke „dodatočné vyhlásenie“ uvádza, že:

                  a)

                  rastliny sa počas celého ich života pestovali na miestach pestovania v krajinách, o ktorých je známe, že sa v nich uvedený organizmus nevyskytuje, alebo

                  b)

                  rastliny sa počas celého ich života pestovali na miestach pestovania v oblasti bez výskytu škodlivého organizmu zriadenej v krajine pôvodu národným útvarom na ochranu rastlín tejto krajiny v súlade s príslušnými medzinárodnými normami pre fytosanitárne opatrenia.

            2.   Podmienky premiestňovania
      Bez toho, aby bol dotknutý článok 5 ods. 3 písm. a) a príloha II časť II tohto rozhodnutia a príloha IV časť A oddiel II ods. 7 k smernici 2000/29/ES a príloha V časť A oddiel I ods. 2.1 k smernici 2000/29/ES, všetky rastliny buď s pôvodom v Spoločenstve, alebo dovezené do Spoločenstva podľa článku 3 tohto rozhodnutia, sa môžu premiestňovať iba z miesta pestovania v členskom štáte, vrátane, ak je to vhodné, záhradných centier, v prípade, že je k nim priložený rastlinný pas vyhotovený a vydaný v súlade s ustanoveniami smernice Komisie 92/105/EHS (1) a že:

                  a)

                  rastliny s pôvodom na uvedenom mieste pestovania sa počas celého ich života alebo od ich zavedenia do Spoločenstva pestovali na mieste pestovania v členskom štáte, o ktorom je známe, že sa v ňom tento organizmus nevyskytuje, alebo

                  b)

                  rastliny sa počas celého ich života alebo od ich zavedenia do Spoločenstva pestovali na mieste pestovania v oblasti bez výskytu škodlivého organizmu zriadenej národným útvarom na ochranu rastlín v členskom štáte v súlade s príslušnými medzinárodnými normami pre fytosanitárne opatrenia.

         (1)  Ú. v. ES L 4, 8.1.1993, s. 22. Smernica zmenená a doplnená smernicou 2005/17/ES (Ú. v. EÚ L 57, 3.3.2005, s. 23).

      PRÍLOHA II
      OPATRENIA UVEDENÉ V ČLÁNKU 6 TOHTO ROZHODNUTIA
      I.   Zriadenie vymedzených zón

                  1.

                  Vymedzené zóny uvedené v článku 6 pozostávajú z týchto častí:

                              a)

                              zamorená zóna, kde sa potvrdila prítomnosť daného organizmu a ktorá zahŕňa všetky rastliny preukazujúce symptómy spôsobené týmto organizmom a, ak je to vhodné, všetky rastliny patriace do rovnakej sady v čase výsadby,

                              b)

                              ohnisková zóna s hranicou najmenej 5 km za hranicou zamorenej zóny a

                              c)

                              nárazníková zóna s hranicou najmenej 10 km za hranicou ohniskovej zóny.

                        V prípadoch, keď sa viacero nárazníkových zón prekrýva alebo sú si zemepisne blízko, sa určí širšie vymedzené územie, ktoré zahŕňa príslušné vymedzené zóny a zóny medzi nimi.

                  2.

                  Presné ohraničenie zón uvedených v odseku 1 sa zakladá na spoľahlivých vedeckých princípoch, biológii daného organizmu, stupni zamorenia, ročnom období a konkrétnom rozložení rastlín v dotknutom členskom štáte.

                  3.

                  Ak sa potvrdí prítomnosť daného organizmu mimo zamorenej zóny, ohraničenie vymedzených zón sa zodpovedajúcim spôsobom zmení.

                  4.

                  Ak sa na základe každoročných prieskumov uvedených v článku 5.1 nezistí prítomnosť daného organizmu v žiadnej z vymedzených zón počas obdobia viac ako tri roky, tieto zóny zaniknú a opatrenia uvedené v časti II tejto prílohy už nebudú potrebné.

                  5.

                  Členské štáty bezodkladne informujú iné členské štáty a Komisiu o zónach uvedených v odseku 1 tak, že zabezpečia vhodné presné mapy, a o povahe opatrení, ktoré sa prijali s cieľom daný organizmus eradikovať alebo zabrániť jeho šíreniu.

            II.   Opatrenia vo vymedzených zónach
      Úradné opatrenia uvedené v článku 6, ktoré sa majú prijať vo vymedzených zónach, zahŕňajú aspoň:

                  —

                  zákaz premiestňovania rastlín z vymedzených zón alebo v rámci nich

                  —

                  v prípadoch, že sa prítomnosť organizmu potvrdila na rastlinách na mieste pestovania, náležité opatrenia, ktorých cieľom je eradikácia uvedeného škodlivého organizmu, pozostávajúce aspoň zo zničenia zamorených rastlín, všetkých rastlín preukazujúcich symptómy spôsobené uvedeným organizmom, a ak je to vhodné, všetkých takýchto rastlín patriacich do rovnakej sady v čase výsadby, a sledovanie výskytu daného organizmu prostredníctvom náležitých inšpekcií počas obdobia možnej prítomnosti obývaných hálok.


title: Rozhodnutie Dozorného úradu EZVO č. 57/11/COL z  2. marca 2011 , ktorým sa osemdesiaty druhýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o uplatňovaní pravidiel pre štátnu pomoc na podporné opatrenia v prospech bánk v súvislosti s finančnou krízou od 1. januára 2011

text:
               15.12.2011

               SK

               Úradný vestník Európskej únie

               L 332/20

         ROZHODNUTIE DOZORNÉHO ÚRADU EZVO
   č. 57/11/COL
   z 2. marca 2011,
   ktorým sa osemdesiaty druhýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o uplatňovaní pravidiel pre štátnu pomoc na podporné opatrenia v prospech bánk v súvislosti s finančnou krízou od 1. januára 2011
   DOZORNÝ ÚRAD EZVO („dozorný úrad“)
   SO ZRETEĽOM NA Dohodu o Európskom hospodárskom priestore (ďalej len „Dohoda o EHP“), a najmä na jej článok 61,
   SO ZRETEĽOM NA Dohodu medzi štátmi EZVO o zriadení dozorného úradu a súdu (ďalej len „Dohoda o dozore a súde“), a najmä na jej článok 24 a článok 5 ods. 2 písm. b),
   KEĎŽE podľa článku 24 Dohody o dozore a súde dozorný úrad uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde dozorný úrad vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný úrad považuje za nevyhnutné,
   KEĎŽE 1. decembra 2010 Európska komisia prijala oznámenie o uplatňovaní pravidiel pre štátnu pomoc na podporné opatrenia v prospech bánk v súvislosti s finančnou krízou od 1. januára 2011 (1),
   KEĎŽE toto oznámenie má význam aj pre Európsky hospodársky priestor,
   KEĎŽE sa má zabezpečiť rovnaké uplatňovanie pravidiel štátnej pomoci pre EHP v rámci Európskeho hospodárskeho priestoru v súlade s cieľom vytvorenia homogénneho Európskeho hospodárskeho priestoru, ktorý ustanovuje článok 1 Dohody o EHP,
   KEĎŽE podľa bodu II pod nadpisom VŠEOBECNÉ na strane 11 prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou,
   PO KONZULTÁCII s Európskou komisiou,
   PO KONZULTÁCII so štátmi EZVO listami z 10. februára 2011 o tejto veci,
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú zavedením novej kapitoly o uplatňovaní pravidiel pre štátnu pomoc na podporné opatrenia v prospech bánk v súvislosti s finančnou krízou od 1. januára 2011.
   Nová kapitola je uvedená v prílohe k tomuto rozhodnutiu.
   Článok 2
   Iba anglické znenie tohto rozhodnutia je autentické.

      V Bruseli 2. marca 2011

            Za Dozorný úrad EZVO

         Per SANDERUD

            predseda

         Sabine MONAUNI-TÖMÖRDY

            členka kolégia

      (1)  Ú. v. EÚ C 329, 7.12.2010, s. 7.

      PRÍLOHA

         UPLATŇOVANIE PRAVIDIEL PRE ŠTÁTNU POMOC NA PODPORNÉ OPATRENIA V PROSPECH BÁNK V SÚVISLOSTI S FINANČNOU KRÍZOU OD 1. JANUÁRA 2011

      1.   Úvod

                  1.

                  Od začiatku globálnej finančnej krízy na jeseň 2008 Dozorný úrad EZVO (ďalej len „dozorný úrad“) prijal štyri druhy usmernení (1), ktoré poskytujú podrobné pokyny o kritériách zlučiteľnosti štátnej podpory v prospech finančných inštitúcií (2) s požiadavkami článku 61 ods. 3 písm. b) Dohody o Európskom hospodárskom priestore (ďalej len „Dohoda o EHP“). Kapitoly predmetných usmernení sa týkajú uplatňovania pravidiel štátnej pomoci na opatrenia prijaté v prospech finančných inštitúcií (3) (ďalej len „usmernenia o bankovníctve“), rekapitalizácie finančných inštitúcií v súčasnej finančnej kríze (4) (ďalej len „usmernenia o rekapitalizácii“), zaobchádzania so znehodnotenými aktívami v bankovom sektore EHP (5) (ďalej len „usmernenia o znehodnotených aktívach“) a návratu k životaschopnosti a hodnoteniu reštrukturalizačných opatrení vo finančnom sektore v podmienkach súčasnej krízy podľa pravidiel štátnej pomoci (6) (ďalej len „usmernenia o reštrukturalizácii“). Tri z týchto usmernení (usmernenia o bankovníctve, rekapitalizácii a o znehodnotených aktívach) stanovili predpoklady pre zlučiteľnosť hlavných typov pomoci udeľovanej štátmi EZVO (záruky za záväzky, rekapitalizácie a opatrenia na odbremenenie od znehodnotených aktív), kým usmernenia o reštrukturalizácii uvádzajú podrobnosti, ktoré musí obsahovať plán reštrukturalizácie (alebo plán obnovenia životaschopnosti) v konkrétnom kontexte štátnej pomoci poskytnutej finančným inštitúciám v súvislosti s krízou na základe článku 61 ods. 3 písm. b) Dohody o EHP.

                  2.

                  Všetky štyri kapitoly usmernení zdôrazňujú prechodný charakter prístupu k týmto pomocným opatreniam. V každej kapitole sa uvádza, že akékoľvek podobné pomocné opatrenia sú oprávnené len ako núdzové riešenie v prípade mimoriadneho napätia na finančných trhoch a len počas trvania takýchto mimoriadnych okolností. Usmernenia o reštrukturalizácii platia pre pomoc na reštrukturalizáciu notifikovanú do 31. decembra 2010. Ostatné usmernenia nemajú stanovený dátum skončenia platnosti.

                  3.

                  Tieto usmernenia stanovujú predpoklady dočasnej prijateľnosti pomoci bankám v súvislosti s krízou od 1. januára 2011.

            2.   Pokračujúce uplatňovanie článku 61 ods. 3 písm. b) Dohody o EHP a predĺženie usmernení o reštrukturalizácii

                  4.

                  Usmernenia dozorného úradu o pomoci bankám v súvislosti s krízou, ako aj všetky jednotlivé rozhodnutia o opatreniach pomoci a schémach, ktoré patria do rozsahu týchto usmernení, sú prijaté na právnom základe článku 61 ods. 3 písm. b) Dohody o EHP, ktorý výnimočne povoľuje pomoc na nápravu závažnej poruchy fungovania hospodárstva členského štátu EZVO. V najakútnejšom štádiu krízy bola podmienka závažnej poruchy nepochybne splnená v celom EHP s ohľadom na mimoriadne napätie na finančných trhoch, neskôr v spojení s výnimočne závažným poklesom hospodárskej aktivity.

                  5.

                  Postupné hospodárske oživenie od začiatku roka 2010 bolo trochu rýchlejšie, než sa očakávalo na začiatku tohto roka. Kým oživenie je stále krehké a nerovné v rámci Únie, niektoré členské štáty vykazujú mierny alebo dokonca silnejší rast. Navyše aj napriek niektorým znakom zraniteľnosti sa v hrubých rysoch zdravie bankového sektora v porovnaní so situáciou spred jedného roka zlepšilo. V dôsledku toho nie je prítomnosť závažnej poruchy v hospodárstve štátov EZVO taká zjavná ako v skorších štádiách krízy. Dozorný úrad si je vedomý tohto vývoja, napriek tomu stále považuje požiadavky na štátnu pomoc, ktoré sa majú schváliť podľa článku 61 ods. 3 písm. b) Dohody o EHP, za splnené vzhľadom na pretrvávajúcu nestabilnú situáciu na finančných trhoch a riziko širších negatívnych vedľajších účinkov z dôvodov stanovených v týchto usmerneniach.

                  6.

                  Obnovený výskyt napätia na trhoch so štátnym dlhom je jednoznačným dôkazom pokračujúcej zraniteľnosti finančných trhov. Vysoký stupeň vzájomnej prepojenosti a závislosti vo finančnom sektore v rámci EHP vyvolal obavy trhu o šírení problému. Vzhľadom na veľkú nestabilitu finančných trhov a neisté vyhliadky hospodárstva je ponechanie možnosti dokázať potrebu prístupu k podporným opatreniam v súvislosti s krízou na základe článku 61 ods. 3 písm. b) Dohody o EHP štátom EZVO oprávnené ako záchranná sieť.

                  7.

                  Je preto potrebné, aby usmernenia o bankovníctve, rekapitalizácii a o znehodnotených aktívach, ktoré poskytujú pokyny o kritériách zlučiteľnosti pomoci bankám v súvislosti s krízou na základe článku 61 ods. 3 písm. b) Dohody o EHP, predovšetkým vo forme štátnych záruk, rekapitalizácií a opatrení na odbremenenie od znehodnotených aktív, zostali v platnosti aj po 31. decembri 2010. Zároveň musia po tomto dátume zostať v platnosti usmernenia o reštrukturalizácii, ktoré sa zaoberajú nadväznými opatreniami na tieto podporné opatrenia. Časový rozsah usmernení o reštrukturalizácii, ktoré ako jediné majú stanovený dátum skončenia platnosti 31. decembra 2010, by preto mal byť rozšírený na pomoc na reštrukturalizáciu notifikovanú do 31. decembra 2011.

                  8.

                  Usmernenia je však potrebné prispôsobiť v súvislosti s prípravou na prechod na režim po prekonaní krízy. Súčasne bude potrebné pripraviť nové, trvalé pravidlá štátnej pomoci na záchranu a reštrukturalizáciu bánk v bežných trhových podmienkach, ktoré sa budú uplatňovať od 1. januára 2012, pokiaľ to dovolia podmienky na trhu. Vzhľadom na tento cieľ je potrebné zhodnotiť možné ďalšie trvanie potreby mimoriadnej štátnej pomoci finančnému sektoru. Je potrebné ju riešiť stanovením požiadaviek zlučiteľnosti tejto pomoci tak, aby bola zaistená čo najlepšia príprava na nový režim záchrany a reštrukturalizácie bánk na základe článku 61 ods. 3 písm. c) Dohody o EHP.

            3.   Pokrok v procese ukončenia poskytovania štátnej pomoci

                  9.

                  Pokračujúca dostupnosť opatrení pomoci podľa článku 61 ods. 3 písm. b) Dohody o EHP v súvislosti s mimoriadnymi podmienkami na trhu by nemala byť prekážkou procesu stiahnutia dočasných opatrení mimoriadnej podpory poskytovanej bankám. Rada pre hospodárske a finančné záležitosti dospela 2. decembra 2009 k záveru, že je potrebné navrhnúť stratégiu na postupné vyradenie podporných opatrení, ktorá by mala byť transparentná a medzi členskými štátmi riadne koordinovaná, s cieľom predísť negatívnym vedľajším účinkom. Stratégia by však mala brať do úvahy rozdielne špecifické podmienky v členských štátoch EÚ (7). Závery ďalej stanovili, že proces postupného vyradenia jednotlivých foriem pomoci bankám by sa mal začať ukončením schém štátnych záruk, čím sa povzbudia zdravé banky, aby ukončili účasť na týchto schémach, a podnietia ostatné banky, aby riešili svoje slabé miesta.

                  10.

                  V nasledujúcich bodoch dozorný úrad stanoví kroky na postupné vyradenie s ohľadom na rekapitalizáciu a opatrenia súvisiace so znehodnotenými aktívami.

            3.1.   Prísnejšie podmienky zlučiteľnoti štátnych záruk s článkom 61 ods. 3 písm. b) Dohody o EHP

                  11.

                  Dozorný úrad bude od 1. januára 2011 uplatňovať prísnejšie podmienky zlučiteľnosti štátnych záruk s článkom 61 ods. 3 písm. b) Dohody o EHP, a to zavedením vyššieho poplatku za záruky a požiadavky, aby príjemcovia pomoci, ktorí majú prístup k novým zárukám a prekračujú určitý prah celkových zostávajúcich garantovaných záväzkov v absolútnom vyjadrení a vo vzťahu k celkovým záväzkom (8), predložili plán obnovenia životaschopnosti. Vzhľadom na súčasnú situáciu na trhu sa zdá, že stanovenie týchto podmienok je nevyhnutné. Schémy štátnych záruk sa preto na základe nasledujúcich podmienok zavedených od 1. januára 2011 môžu schvaľovať až do 30. júna 2011. V prvej polovici roka 2011 dozorný úrad prehodnotí podmienky zlučiteľnosti štátnych záruk po 30. júni 2011.

            3.1.1.   Podmienky cenotvorby

                  12.

                  Prístup k štátnym zárukám je podmienený poplatkom, ktorý je stanovený podľa odporúčaní Európskej centrálnej banky. V prípade dlhopisu so splatnosťou viac než jeden rok zahŕňa poplatok paušálnu platbu v hodnote 50 bázických bodov zvýšených o prémie swapov na úverové zlyhanie (credit default swap, ďalej len „CDS“) v priemere päťročných prednostných pohľadávok každej banky v období od 1. januára 2007 do 31. augusta 2008 (9).

                  13.

                  Prvok úverového rizika v súčasnom cenovom modeli je založený na údajoch z obdobia pred vyvrcholením krízy v roku 2008. Prémie CDS sú v súčasnosti medzi bankami omnoho väčšie než pred hospodárskou krízou a táto situácia pravdepodobne pretrvá. Doteraz sa tento prostriedok považoval za nevyhnutný na uľahčenie prístupu bánk k vonkajším finančným zdrojom, a tak na zaistenie finančnej stability. Neprihliada sa však na vývoj situácie na finančnom trhu počas dvoch rokov počnúc 31. augustom 2008 vrátane zmien v úverovej bonite bánk. Aj keď sa vo všeobecnosti zlepšil prístup k trhovým finančným prostriedkom, banky, ktorých rating bol znížený, naďalej profitujú z ratingu pred krízou a z vykazovanej úverovej bonity. Táto situácia zvyšuje pravdepodobnosť narušenia hospodárskej súťaže. Dôkazy ukazujú, že banky s nízkym ratingom profitujú zo záruk neúmerne viac než banky s vyšším ratingom, lebo inak by z dôvodu nižšieho ratingu platili vyššiu trhovú cenu.

                  14.

                  S cieľom predísť narušeniu hospodárskej súťaže by cenový systém štátnej podpory mal vo väčšej miere prihliadať na dnešné trhové podmienky, ktoré lepšie odrážajú súčasnú úverovú bonitu jednotlivých bánk. V skutočnosti to znamená, že inštitúcie, ktoré sú príjemcami štátnej pomoci, by mali platiť vyššie záručné poplatky.

                  15.

                  Spolupráca medzi štátmi EZVO by podporila postupné vyraďovanie záručných schém a zároveň by pomohla udržať potrebnú úroveň pružnosti, ktorá by zohľadnila rôznorodé podmienky v jednotlivých štátoch EZVO a v bankách na ich území. Dozorný úrad preto považuje za vhodné, aby sa na tento účel stanovila minimálna suma, o ktorú sa zvýši záručný poplatok a ktorej výška bude závisieť od úverovej bonity banky prijímajúcej finančnú pomoc. Rozlíšenie tejto sumy podľa úverovej bonity zvýrazní cenové signály pre slabšie banky, umožní lepšie rozdelenie cien záruk podľa rizikového profilu prijímajúceho subjektu a tak zníži narúšanie hospodárskej súťaže medzi inštitúciami a zároveň prispeje k zabezpečeniu rovnakých podmienok pre banky na jednotnom trhu.

                  16.

                  Schválenie predĺženia záručnej schémy (10) na obdobie po 1. januári 2011 by preto vyžadovalo vyššie záručné poplatky (11), než sú poplatky podľa cenového vzorca, ktorý odporučila ECB v októbri 2008, a to prinajmenšom o:

                              —

                              20 bázických bodov pre banky s ratingom A+ alebo A (12),

                              —

                              30 bázických bodov pre banky s ratingom A– (13) a

                              —

                              40 bázických bodov pre banky s ratingom A–. Banky bez ratingu sa zaradia do skupiny bánk s ratingom BBB (14).

                  17.

                  Štáty EZVO by mohli ísť nad rámec týchto minimálnych požiadaviek, a to prostredníctvom stanovenia sumy, o ktorú sa zvýšia záručné poplatky. Ako ďalší prostriedok na udržanie pružnosti, ktorá umožňuje štátom EZVO prispôsobiť si dané požiadavky špecifickým podmienkam ich finančných sektorov, dozorný úrad by uznal rôzne modely na výpočet zvýšenia poplatku za predpokladu, že možno jednoznačne preukázať, že daný vzorec vedie k zvýšeniu o minimálnu sumu stanovenú pre príslušné banky (15).

            3.1.2.   Hodnotenie životaschopnosti bánk naďalej závisí od štátnych záruk na dlh

                  18.

                  V súčasnej fáze vývoja trhových podmienok prístup k hotovostným prostriedkom na trhu nepredstavuje pre banky vo všeobecnosti takú prekážku ako v období vyvrcholenia krízy. V tejto súvislosti sa zdá, že zavedenie odstupňovania podmienok týkajúcich sa štátnych záruk podľa rozsahu, do akého sú od nej jednotlivé banky závislé, je oprávnené. V prípade obmedzeného využívania štátnych záruk by nemuselo byť potrebné ďalšie preskúmanie, ale v prípade rozsiahleho využívania záruk v absolútnom vyjadrení aj vo vzťahu k celkovým záväzkom banky by sa malo vyžadovať hodnotenie životaschopnosti ako nevyhnutná podmienka na to, aby bolo predĺženie záručných schém v súlade s článkom 61 ods. 3 písm. b) Dohody o EHP. Pretrvávajúci neúspech získať značnú časť finančných prostriedkov z iných zdrojov než štátnych záruk môže poukazovať na nedostatok dôvery v životaschopnosť obchodného modelu banky. Malo by sa predísť tomu, aby bola banka naďalej závislá od záručných schém, ktoré boli navrhnuté na riešenie mimoriadnych ťažkostí pri prístupe k finančným prostriedkom, aj po tom, čo tieto mimoriadne okolnosti pominuli, a tak jej umožniť odložiť nevyhnutné štrukturálne zmeny na neskôr.

                  19.

                  Preto sa dozorný úrad domnieva, že je vhodné, aby záručné schémy, ktoré sa majú predĺžiť na obdobie po 1. januári 2011, obsahovali aj prahovú hodnotu týkajúcu sa podielu zostávajúcich garantovaných záväzkov z celkových záväzkov banky a absolútnej hodnoty záväzkov. Prekročenie stanoveného prahu bude mať za následok povinnosť predložiť hodnotenie životaschopnosti. Pre každú banku požadujúcu štátnu záruku v rámci schémy na financovanie nového alebo obnoveného dlhopisu, ktorý sa má vydať od 1. januára 2011 a ktorého obe zložky (absolútna a relatívna hodnota) (16) udržiavajú alebo zvyšujú celkovú hodnotu zostávajúcich garantovaných záväzkov nad prahovou hodnotou, členský štát EZVO bude požiadaný predložiť do troch mesiacov od udelenia záruk dozornému úradu hodnotenie dokazujúce, že banka je dlhodobo životaschopná.

                  20.

                  Tento mechanizmus sa nevzťahuje na banky, ktoré sú už v procese reštrukturalizácie, alebo na tie, ktoré sú povinné predložiť plán reštrukturalizácie alebo v ktorých v danom čase prebieha hodnotenie životaschopnosti. V týchto prípadoch sa v rámci prebiehajúceho procesu reštrukturalizácie/hodnotenia životaschopnosti (17) bude musieť zohľadniť udelenie dodatočnej štátnej pomoci.

                  21.

                  Prahová hodnota je stanovená ako podiel 5 % zostávajúcich garantovaných záväzkov a celkových záväzkov, ako aj celková hodnota garantovaných dlhopisov vo výške 500 mil. EUR. Stanovenie tejto prahovej hodnoty je založené na porovnávacej analýze, ktorá ukazuje, že veľká väčšina bánk, ktoré využívajú štátne záruky a v súčasnosti nie sú viazané reštrukturalizačnými záväzkami (a dokonca aj značná časť bánk, ktoré sú týmito záväzkami viazané), danú hodnotu zďaleka neprekračujú. V prípade menšej, nie však zanedbateľnej skupiny bánk, ktoré prevyšujú prahovú hodnotu, je povolené preskúmať, či značná závislosť od záruk znamená väčšie štrukturálne nedostatky v ich obchodných modeloch. Mechanizmus nabáda zdravé banky, aby začali rýchly proces návratu k čiastočnému alebo úplnému financovaniu za nenarušených trhových podmienok. Dôkladné hodnotenie životaschopnosti bánk buď preukáže ich dlhodobú životaschopnosť, alebo ju spochybní, čo bude znamenať potrebu hlbšej reštrukturalizácie.

                  22.

                  V súvislosti s obsahom hodnotenia životaschopnosti sa možno odvolať na usmernenia o reštruktualizácii, ktoré ustanovujú zásady týkajúce sa analýzy situácie banky vzhľadom na obnovu jej dlhodobej životaschopnosti v rámci plánu reštrukturalizácie banky a ktoré sa analogicky vzťahujú aj na prípady, keď príjemca pomoci nemá formálnu povinnosť predložiť plán reštrukturalizácie, musí však jednako preukázať svoju dlhodobú životaschopnosť. Banka bude musieť dokázať najmä stabilitu svojho financovania, a ak to bude nevyhnutné, prejsť stresovým testom likvidity (18). Hodnotenie životaschopnosti by malo zohľadňovať aj všetky špecifické podmienky týkajúce sa subjektu prijímajúceho finančnú pomoc (19) alebo príslušného členského štátu EZVO (20) a situáciu na ich finančných trhoch, ktorá má vplyv na hodnotenie životaschopnosti a približnú hodnotu podielu garantovaných záväzkov a celkových záväzkov. Vo všeobecnosti platí, že čím je väčšia závislosť od štátnych záruk v spojení s využitím iných druhov štátnej pomoci a/alebo s nízkou úverovou bonitou (21), tým je výraznejšia potreba vykonať zmeny v obchodnom modeli subjektu v záujme dosiahnutia jeho dlhodobej životaschopnosti.

                  23.

                  Mechanizmus, ktorý vedie k potrebe predložiť hodnotenie životaschopnosti, banke naznačuje, že by sa mala pripraviť na návrat k bežným trhovým mechanizmom bez štátnej pomoci v súvislosti so zotavovaním finančného sektora z krízovej situácie, a jednotlivé subjekty podnecuje, aby znížili svoju závislosť od štátnych záruk alebo úplne prestali tieto záruky využívať. Zároveň je dostatočne pružný na to, aby zohľadnil rôznorodé podmienky, ktoré môžu ovplyvniť pomery v rámci jednotlivých bánk alebo na vnútroštátnych finančných trhoch, a tiež pripúšťa možnosť zhoršenia celkovej finančnej stability, ktoré sa v súčasnosti vzhľadom na zostatkovú krehkosť pri obnove finančných trhov nedá v tomto štádiu vylúčiť.

            4.   Ukončenie rozlišovania medzi zdravými bankami a bankami v problémoch na účely predloženia plánu reštrukturalizácie

                  24.

                  Dozorný úrad na začiatku krízy stanovil rozlišovanie medzi finančnými inštitúciami v problémoch/nezdravými finančnými inštitúciami a v zásade zdravými finančnými inštitúciami, t. j. finančnými inštitúciami, ktoré trpia vnútornými, štrukturálnymi problémami spojenými napríklad s ich konkrétnym obchodným modelom alebo investičnou stratégiou a finančnými inštitúciami, ktorých problémy súviseli len a predovšetkým s mimoriadnou situáciou počas finančnej krízy, a nie so stavom ich obchodného modelu, neefektívnosťou alebo podstupovaním nadmerného rizika. Rozlíšenie je vymedzené predovšetkým na základe niekoľkých ukazovateľov uvedených v usmerneniach o rekapitalizácii: kapitálová primeranosť, súčasné prémie CDS, súčasný rating banky a jej vyhliadky, ako aj relatívna veľkosť rekapitalizácie. Pokiaľ ide o relatívnu veľkosť rekapitalizácie, dozorný úrad považuje podporu prijatú vo forme rekapitalizácie a opatrení na odbremenenie od znehodnotených aktív v hodnote viac ako 2 % rizikovo vážených aktív banky za ukazovateľ na rozlíšenie medzi v zásade zdravými bankami a bankami v problémoch. Rekapitalizácia banky v problémoch má za následok povinnosť predložiť dozornému úradu plán reštrukturalizácie, kým v prípade rekapitalizácie zdravej banky je to povinnosť predložiť plán obnovenia životaschopnosti.

                  25.

                  Tohto rozlíšenie a stanovenie rozsahu ukazovateľov vrátane prahu 2 % pre rizikovo vážené aktíva banky bolo pôvodne odôvodnené obavou, že kapitálové potreby, ktoré vznikli v dôsledku znehodnotenia, vyššie očakávania trhov v súvislosti s úrovňou kapitálu bánk a dočasné ťažkosti pri získavaní kapitálu na trhoch by zdravé banky viedli k tomu, aby znížili objem úverov poskytovaných hospodárstvu s cieľom vyhnúť sa povinnosti predložiť plán reštrukturalizácie v prípade, že využijú štátne zdroje. V súčasnosti sa však bankový sektor stretáva s menšími ťažkosťami pri získavaní kapitálu na trhoch alebo aj prostredníctvom nerozdelených ziskov (22), a preto môže uspokojiť svoje kapitálové potreby bez využitia štátnej pomoci (23). Objem kapitálu, ktorý na trhu získali finančné inštitúcie v rokoch 2009 a 2010, sa značne zvýšil, čo poukazuje na obnovený prístup finančných inštitúcií ku kapitálovým trhom, ako aj predvídanie nových regulačných požiadaviek (24).

                  26.

                  Rozlíšenie medzi zdravými bankami a bankami v problémoch sa preto nezdá byť naďalej primerané na určenie bánk, ktoré by mali vstúpiť do rokovaní s dozorným úradom o ich reštrukturalizácii. V dôsledku toho by sa od bánk, ktoré sa pri získavaní kapitálu alebo v súvislosti s opatreniami súvisiacimi so znehodnotenými aktívami v roku 2011 obrátia na štát, malo vyžadovať, aby dozornému úradu predložili plán reštrukturalizácie. Tento plán by preukázal odhodlanie banky vynaložiť úsilie potrebné na reštrukturalizáciu a návrat k životaschopnosti bez neprimeraného omeškania. Od 1. januára 2011 sa preto bude od každého príjemcu pomoci na rekapitalizáciu alebo opatrenia v súvislosti so znehodnotenými aktívami (25) požadovať plán reštrukturalizácie.

                  27.

                  Pri posúdení reštrukturalizačných potrieb bánk dozorný úrad zohľadní špecifické podmienky každého subjektu, mieru, do akej je reštrukturalizácia potrebná na obnovenie životaschopnosti subjektu bez potreby ďalšej štátnej podpory, ako aj predchádzajúcu závislosť od štátnej pomoci. Vo všeobecnosti platí, že čím je závislosť od štátnej pomoci vyššia, tým väčšia je potreba podstúpiť hĺbkovú reštrukturalizáciu s cieľom zaistiť dlhodobú životaschopnosť. Individuálne hodnotenie bude navyše zohľadňovať všetky zvláštnosti jednotlivých trhoch a bude uplatňovať rámec reštrukturalizácie patrične pružným spôsobom v prípade závažného otrasu ohrozujúceho finančnú stabilitu v jednom alebo vo viacerých štátoch EZVO.

                  28.

                  Tým, že sa od bánk, ktoré čerpajú štrukturálnu pomoc (napr. opatrenia na rekapitalizáciu alebo v súvislosti so znehodnotenými aktívami), vyžaduje predložiť plán reštrukturalizácie (aj keď je známe, že samotné použitie záruk refinancovania ešte nevyžaduje predloženie plánu reštrukturalizácie), signalizuje sa im, že sa musia pripraviť na návrat k normálnym trhovým mechanizmom bez štátnej podpory, keďže finančný sektor sa postupne spamätáva z krízových podmienok. Povinnosť predložiť plán reštrukturalizácie podnecuje jednotlivé subjekty, ktoré stále potrebujú pomoc, aby urýchlili potrebnú reštrukturalizáciu. Súčasne poskytuje dostatočnú pružnosť na riadne posúdenie možných odlišných okolností, ktoré môžu ovplyvniť situáciu jednotlivých bánk alebo vnútroštátnych finančných trhov. Počíta tiež s možnosťou zhoršenia všeobecnej finančnej stability alebo finančnej stability v jednotlivých krajinách, ktoré sa v súčasnosti vzhľadom na zostatkovú krehkosť v podmienkach finančných trhov nedá vylúčiť.

            5.   Časový rozsah, všeobecné vyhliadky

                  29.

                  Ďalšie uplatňovanie článku 61 ods. 3 písm. b) Dohody o EHP a predĺženie platnosti usmernení o reštrukturalizácii sa týka obdobia od 1. januára 2011 do 31. decembra 2011 (26). Toto predĺženie za stanovených podmienok by sa malo vnímať aj v súvislosti s postupným prechodom na trvalejší režim usmernení pre štátnu pomoc na záchranu a reštrukturalizáciu bánk na základe článku 61 ods. 3 písm. c) Dohody o EHP, ktoré by sa mali uplatňovať od 1. januára 2012, pokiaľ to dovolia podmienky na trhu.

         (1)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný úrad 19. januára 1994 (uverejnené v Ú. v. ES L 231, 3.9.1994, s. 1, a v dodatku EHP č. 32, 3.9.1994, s. 1). Usmernenia boli naposledy zmenené a doplnené 17. decembra 2008 („usmernenia o štátnej pomoci“). Aktualizované znenie usmernení o štátnej pomoci je uverejnené na webovej stránke dozorného úradu:
      http://www.eftasurv.int/state-aid/legal-framework/state-aid-guidelines/.

         (2)  Pre zjednodušenie sa finančné inštitúcie uvádzajú v tomto dokumente jednoducho ako „banky“.

         (3)  Rozhodutie č. 28/09/COL z 29. januára 2009.

         (4)  Rozhodutie č. 28/09/COL z 29. januára 2009.

         (5)  Rozhodutie č. 191/09/COL z 22. apríla 2009.

         (6)  Rozhodnutie č. 472/09/COL z 25. novembra 2009.

         (7)  Tieto závery Európska rada schválila na stretnutí, ktoré sa konalo 11. decembra 2009. Rovnako aj Európsky parlament vo svojom uznesení z 9. marca 2010 trval na správe o politike hospodárskej súťaže za rok 2008
      (http://www.europarl.europa.eu/sides/getDoc.do?pubRef=-//EP//TEXT+TA+P7-TA-2010-0050+0+DOC+XML+V0//SK), podľa ktorého by sa štátna podpora finančných inštitúcií nemala bezdôvodne predlžovať a ukončovacie postupy by sa mali vypracovať čo najskôr.

         (8)  S doložkou flexibilnosti, ktorá umožňuje prehodnotenie situácie a patričné nápravné opatrenia v prípade nových závažných otrasov na finančných trhoch v EHP alebo v jednom, prípadne viacerých štátoch EZVO.

         (9)  Pozri http://www.ecb.int/pub/pdf/other/recommendations_on_guaranteesen.pdf.

         (10)  Na samostatné notifikácie štátnych záruk nad rámec schémy sa budú vo všeobecnosti vzťahovať záručné poplatky podľa rovnakých podmienok. Ak má príjemca reštrukturalizačné záväzky a zníženie poplatku je oprávnené v súvislosti so zvláštnymi okolnosťami, táto odchýlka by sa mala zohľadniť v celkovom posúdení reštrukturalizácie a opatrení nevyhnutných na zníženie porušovania hospodárskej súťaže.

         (11)  Toto zahŕňa záruky, ktoré pokrývajú finančné záväzky na obdobie 1 roku alebo menej.

         (12)  Alebo A1 a A2, podľa toho, aký ratingový systém bol použitý.

         (13)  Alebo A3, podľa toho, aký ratingový systém bol použitý.

         (14)  V prípade, že sa budú ratingy z rôznych ratingových agentúr líšiť, na výpočet poplatku sa použije najvyšší rating. Na stanovenie záručného poplatku sa použije rating z dňa, keď bol pridelený úver v súvislosti s emisiou konkrétnej obligácie zo strany prijímateľa pomoci.

         (15)  Napr. aktualizácia referenčného obdobia CDS stanoveného v odporúčaniach ECB z októbra 2008, ktoré jednoznačne vedie k minimálnemu zvýšeniu o 20 bázických bodov v prípade bánk s ratingom A+ a A, o 30 bázických bodov v prípade bánk s ratingom A– a o 40 bázických bodov v prípade bánk s ratingom nižším než A–.

         (16)  Hodnotenie sa vykoná, keď bude členskému štátu doručená žiadosť o schválenie záruk na vydanie nového alebo obnoveného dlhopisu od 1. januára 2011. Žiadosť bude obsahovať informácie o hodnote dlhopisu, ktorý sa má pokryť požadovanými zárukami, aj o súčasných zostávajúcich garantovaných záväzkoch v súvislosti s celkovými záväzkami/súvahami v danom období. Zostávajúce záväzky, ktoré prevyšujú prahovú hodnotu kvôli tomu, že boli vydané pred 1. januárom 2011, nevyžadujú predloženie hodnotenia životaschopnosti, pokiaľ sa banka nerozhodne vydať nový dlhopis a zároveň udrží hodnotu garantovaných záväzkov nad prahovou hodnotou.

         (17)  Napr. ak už v banke prebieha hodnotenie životaschopnosti pre rekapitalizáciu a je prekročená prahová hodnota pre záruky, hodnotenie musí byť rozšírené o odôvodnenie pokračujúcej závislosti banky od štátnych záruk, o test likvidity a o posúdenie, či a do akej miery sa štátna záruka predpokladá.

         (18)  Usmernenia o reštrukturalizácii, bod 8 a oddiel 2, a tiež súvisiace oddiely v bode 40 usmernení o rekapitalizácii a príloha V k usmerneniam o znehodnotených aktívach.

         (19)  Napr. vrátane vyššieho podielu garantovaných dlhopisov, ktorý je odôvodnený konkrétnou snahou udržať alebo zvýšiť objem úrokov poskytovaných vo verejnom záujme reálnemu hospodárstvu a s podporou príslušného členského štátu, ak je to zlučiteľné so spoločným trhom.

         (20)  So zreteľom na makroekonomickú situáciu štátu EZVO vo všeobecnosti a konkrétne na jej zložky ako napr. úverové riziko štátnych dlhopisov, ktoré priamo ovplyvňujú podmienky prístupu bánk sídliacich v štáte EZVO k finančným prostriedkom.

         (21)  Tak ako uvádza rating príjemcu pomoci alebo prémie CDS.

         (22)  S cieľom zvýšiť kapitálové rezervy banky rozhodli o predaji nestrategických aktív ako podielov v priemysle alebo o zameraní sa na špecifické geografické oblasti. K tomuto problému pozri dokument ECB EU Banking Sector Stability, september 2010.

         (23)  Podľa ECB sa v priebehu roka 2009 celková miera solventnosti bánk vo všetkých krajinách EÚ podstatne zvýšila. Informácie dostupné o vzorke veľkých bánk v EÚ navyše naznačujú, že zlepšenie podielov kapitálu v prvej polovici roka 2010 pokračovalo, podporené rastom nerozdelených ziskov, ako aj ďalším zvyšovaním súkromného kapitálu a štátnymi injekciami kapitálu do niektorých bánk. Európska centrálna banka: EU Banking Sector Stability, september 2010.

         (24)  Budúce regulačné prostredie vytvorené Bazilejským výborom pre bankový dohľad (BCBS), tzv. Basel III, stanovuje cestu implementácie nových kapitálových pravidiel, ktoré by bankám mali umožniť postupne plniť nové kapitálové potreby. V tejto súvislosti je zaujímavé zistenie, že po prvé väčšina najväčších bánk v Európskej únii počas posledných dvoch rokov posilnila svoje kapitálové rezervy s cieľom zvýšiť schopnosť vyrovnať sa so stratami a po druhé ostatné banky v EÚ by mali mať dostatok času (až do roku 2019) na vybudovanie kapitálových rezerv s použitím okrem iného nerozdelených ziskov. Je tiež potrebné poznamenať, že „prechodné ustanovenia“ ustanovené novým regulačným rámcom ustanovili „ochrany predchádzajúceho stavu (grandfathering)“ do 1. januára 2018 na existujúce injekcie kapitálu štátneho sektora. Navyše kvantitatívne hodnotenie vplyvu, ktoré vykonal BCBS a ktoré potvrdili aj výpočty Komisie, uvádza len mierny vplyv na poskytovanie úverov zo strany bánk. Preto sa očakáva, že nové kapitálové požiadavky neovplyvnia návrh uvedený v týchto usmerneniach.

         (25)  Toto ustanovenie sa bude vzťahovať na všetky opatrenia na rekapitalizáciu alebo v súvislosti so znehodnotenými aktívami bez ohľadu na to, či sú navrhnuté ako jednotlivé opatrenia, alebo udelené v rámci schémy.

         (26)  Fungujúce alebo nové podporné schémy pre banky (bez ohľadu na podporné nástroje, ktoré zahŕňajú štátnu záruku, rekapitalizáciu, likviditu, opatrenia na odbremenenie od znehodnotených aktív, iné) budú predĺžené/schválené len na obdobie šiestich mesiacov pre potreby ďalších úprav, ak to bude nevyhnutné, v polovici roku 2011.


title: 2012/549/EÚ, Euratom: Rozhodnutie Európskeho parlamentu z  10. mája 2012 o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2010

text:
               17.10.2012

               SK

               Úradný vestník Európskej únie

               L 286/90

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2010
   (2012/549/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0256/2011] (2),

               —

               so zreteľom na ročnú účtovnú závierku Výkonnej agentúry pre zdravie a spotrebiteľov za rozpočtový rok 2010,

               —

               so zreteľom na správu Komisie o následných opatreniach k rozhodnutiam o udelení absolutória za rok 2009 [KOM(2011) 736] a na pracovné dokumenty útvarov Komisie pripojené k tejto správe [SEK(2011) 1350 a SEK(2011) 1351],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2010 [KOM(2011) 643] a na pracovný dokument útvarov Komisie pripojený k tejto správe [SEK(2011) 1189],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre zdravie a spotrebiteľov za rozpočtový rok 2010 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2012 týkajúce sa udelenia absolutória výkonným agentúram za plnenie rozpočtu za rozpočtový rok 2010 (06084/2012 – C7-0052/2012), pričom Spojené kráľovstvo, Holandsko a Švédsko po prvýkrát odmietli odporučiť udelenie absolutória,

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (6), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (7), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2004/858/ES z 15. decembra 2004 zakladajúce výkonnú agentúru s názvom Výkonná agentúra pre program verejného zdravia, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003 (8),

               —

               so zreteľom na rozhodnutie Komisie 2008/544/ES z 20. júna 2008, ktorým sa mení a dopĺňa rozhodnutie 2004/858/ES s cieľom transformovať Výkonnú agentúru pre program verejného zdravia na Výkonnú agentúru pre zdravie a spotrebiteľov (9),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0098/2012),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre zdravie a spotrebiteľov absolutórium za plnenie rozpočtu výkonnej agentúry za rozpočtový rok 2010;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre zdravie a spotrebiteľov, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 366, 15.12.2011, s. 93.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Ú. v. ES L 11, 16.1.2003, s. 1.

      (7)  Ú. v. EÚ L 297, 22.9.2004, s. 6.

      (8)  Ú. v. EÚ L 369, 16.12.2004, s. 73.

      (9)  Ú. v. EÚ L 173, 3.7.2008, s. 27.